வல்லரசுக் கனவுகளும் வளர்ச்சி அடைந்த நாடு என்று காட்டுவதிலும் இருக்கும் அக்கறைகளை நமது ஆட்சியாளர்கள், அமைப்புகளைச் சீர்படுத்துவதில் காட்டாமல் போவதில் தான் பிரச்சினைகளே ஆரம்பிக்கின்றன. இருக்கிற அமைப்புகளைக் கைப்பற்றும் தனிநபர்கள், தேச நலன், மக்கள் நலன் என்ற முக்கியமான காரணிகளைக் கைவிட்டு விட்டு சொந்த நலனையும், தாங்கள் சார்ந்த கட்சிகளின் நலனையும் மட்டுமே கவனத்தில் கொள்ளும் போது என்ன நடக்கும் என அறிய விரும்பினால் நிகழ்காலத்தில் ஊடகங்களில் அதிகம் உச்சரிக்கப்படும் இரண்டு பெயர்களைப் பற்றிய விவரங்கள் நமக்கு வேண்டும். ஒரு பெயர் லலித்மோடி. இன்னொரு பெயர் சுரேஷ் கல்மாடி.